CELEX: 62009CA0538
Language: sk
Date: 2011-05-26 00:00:00
Title: Vec C-538/09: Rozsudok Súdneho dvora (prvá komora) z  26. mája 2011 — Európska komisia/Belgické kráľovstvo (Nesplnenie povinnosti členským štátom — Životné prostredie — Smernica 92/43/EHS — Článok 6 ods. 3 — Osobitné chránené územia — Primerané posudzovanie vplyvov plánov alebo projektov, ktoré pravdepodobne majú podstatný vplyv na chránenú lokalitu — Výnimka z posudzovania plánov alebo projektov podliehajúcich ohlasovaciemu režimu — Nesprávne prebratie)

16.7.2011   
            
            
               SK
            
            
               Úradný vestník Európskej únie
            
            
               C 211/5
            
         Rozsudok Súdneho dvora (prvá komora) z 26. mája 2011 — Európska komisia/Belgické kráľovstvo
   (Vec C-538/09) (1)
   
   (Nesplnenie povinnosti členským štátom - Životné prostredie - Smernica 92/43/EHS - Článok 6 ods. 3 - Osobitné chránené územia - Primerané posudzovanie vplyvov plánov alebo projektov, ktoré pravdepodobne majú podstatný vplyv na chránenú lokalitu - Výnimka z posudzovania plánov alebo projektov podliehajúcich ohlasovaciemu režimu - Nesprávne prebratie)
   2011/C 211/07
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: D. Recchia a A. Marghelis, splnomocnení zástupcovia)
   
      Žalovaný: Belgické kráľovstvo (v zastúpení: T. Materne, splnomocnený zástupca)
   
      Predmet veci
   
   Nesplnenie povinnosti členským štátom — Nesprávne prebratie ustanovení článku 6 ods. 3 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102) — Povinná štúdia dosahov na životné prostredie, pokiaľ ide o dopady projektu alebo plánu na lokalitu „Natura 2000“
   
      Výrok rozsudku
   
   
               1.
            
            
               Belgické kráľovstvo si tým, že pri niektorých činnostiach podliehajúcich ohlasovaciemu režimu nezaviedlo primerané posudzovanie vplyvov na životné prostredie, pokiaľ tieto činnosti mohli pravdepodobne ovplyvniť lokalitu Natura 2000, nesplnilo povinnosti, ktoré mu vyplývajú z článku 6 ods. 3 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín.
            
         
               2.
            
            
               Belgické kráľovstvo je povinné nahradiť trovy konania.
            
         
      (1)  Ú. v. EÚ C 51, 27.2.2010.